**ZAPISNIK SA JAVNOG IZLAGANJA**

**U POSTUPKU JAVNR RASPRAVE ZA GLAVNU OCJENU PRIHVATLJIVOSTI ZAHVATA „STABILIZACIJA POKOSA KORITA NA DIJELU VODOTOKA MIRNA“ ZA EKOLOŠKU MREŽU**

održanog u Motovunu, 16. veljače 2023. godine

U postupku glavne ocjene prihvatljivosti zahvata „Stabilizacija pokosa korita na dijelu vodotoka Mirna“ za ekološku mrežu, **od 6. veljače do 6. ožujka 2023. godine provodi se postupak javne rasprave**, u sklopu kojega je dana **16. veljače 2023. godine u 17:00 h u prostorijama Općine Motovun održano javno izlaganje** za javnost i zainteresiranu javnost.

Prisutni:

* predstavnici nadležnog tijela u Istarskoj županiji, Upravnog odjela za održivi razvoj:

- Bruno Kostelić, dipl.ing.biol – Voditelj odsjeka za zaštitu prirode i okoliša Istarske županije

- Kristina Fedel, mag.oecol.et prot.nat. – Viša stručna suradnica za zaštitu prirode i okoliša

* predstavnici izrađivača studije –OIKON d.o.o.:

- Blaženka Sopina, M.Sc.

- Matija Kresonja, mag.prot.nat.et amb.

* Predstavnici naručitelja - Hrvatske vode:

- Ivana Hrobat

* predstavnici JLS na kojima se zahvat provodi:

- Nenad Šćulac – Pročelnik Jedinstvenog upravnog odjela Općine Motovun – Montona

* Predstavnici javne ustanove za upravljanje zaštićenim dijelovima prirode na području Istarske županije – Javna ustanova Natura Histrica

- Sandro Dujmović, dipl.ing.biol. – Stručni voditelj

* ostali zainteresirani sudionici (prema popisu prisutnih u privitku)

Javno izlaganje započelo je u 17:00 sati.

Bruno Kostelić, u ime Istarske županije, UO za održivi razvoj (nadležno tijelo za provedbu postupka) pozdravlja sve prisutne i daje uvodnu riječ o postupku glavne ocjene prihvatljivosti zahvata za ekološku mrežu i predstavlja predmetni zahvat „Stabilizacija pokosa korita na dijelu vodotoka Mirna“.

Predstavnici izrađivača Studije ukratko predstavljaju zahvat, te predstavljaju mjere kojih se treba pridržavati prilikom izvedbe zahvata.

Sandro Dujmović, dipl.ing.biol., Stručni voditelj iz Javne ustanove Natura Histrica, zatražio je pojašnjenje mjere vezano za sprečavanje mogućeg negativnog utjecaj unosa/ili širenja invazivnih stranih vrsta, te dao prijedlog da se strože kontrolira održavanje i čišćenje opreme i strojeva prilikom izvođenja zahvata.

Predstavnik izrađivača Studije pojašnjava da je u Studiji navedena mjera proširena i da je definirana na način kako je predložio Stručni voditelj Sandro Dujmović.

S obzirom da nije bilo više pitanja i komentara, Voditelj odsjeka za zaštitu prirode i okoliša Istarske županije, Bruno Kostelić zahvaljuje svim prisutnim na dolasku i zatvara javno izlaganje.

Javno izlaganje završeno je u 18:00 sati.

Zapisnik pripremila: Kristina Fedel

Voditelj odsjeka

Bruno Kostelić, dipl.ing.biol.

U privitku:

* popis prisutnih